আনিসুর রহমান জিকো (জন্ম: ১০ আগস্ট ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। পেনাল্টি প্রতিহত করার ক্ষমতার জন্য তিনি দেশের পেনাল্টি বিশেষজ্ঞ হিসেবে পরিচিতি লাভ করেছেন। এছাড়াও তার অসাধারণ গোলরক্ষন ক্ষমতার জন্য তাকে 'বাংলার বাজপাখি' নামেও ডাকা হয়।  ২০১৭–১৮ মৌসুমে, সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সাইফ স্পোর্টিং ক্লাবের হয়ে মাত্র ১ মৌসুম খেলার পর, তিনি বসুন্ধরা কিংসে যোগদান করেছেন।  ২০২০ সালে, জিকো বাংলাদেশের হয়ে আন্তর্জাতিক পর্যায়ে অভিষেক করেন, যেখানে তিনি এপর্যন্ত ২০ ম্যাচে অংশগ্রহণ করেছেন। দলগতভাবে, জিকো এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন। ২০২৩ সালে জিকোসহ ৪ খেলোয়াড়কে অনির্দিষ্টকালের কালের জন্য নিষিদ্ধ করা হয়।   প্রারম্ভিক জীবন  আনিসুর রহমান জিকো ১৯৯৭ সালের ১০শে আগস্ট তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।   ক্লাব ফুটবল  ২০১৮ সালের ১৪ই ডিসেম্বর তারিখে, ওয়াল্টন ইন্ডিপেন্ডেন্স কাপের চতুর্থ কোয়ার্টার ফাইনালে জিকোর অসাধারণ খেলার নৈপুণ্যে বসুন্ধরা কিংস রহমতগঞ্জ এমএফএসকে পেনাল্টি শুট-আউটে ৩–২ গোলে পরাজিত করেছে। ২০১৮ সালের ২০শে ডিসেম্বর তারিখে জিকো পুনরায় তার খেলা দিয়ে বসুন্ধরা কিংসকে ঢাকা আবাহনীর বিরুদ্ধে পেনাল্টি শুট-আউটে ৭–৬ গোলে পরাজিত করে স্বাধীনতা কাপের ফাইনালে উঠতে সহায়তা করেছিলেন। ২০১৯–২০ এএফসি এশিয়ান কাপে তিনি তার খেলার মাধ্যমে সকলের নজর কেড়েছিলেন; উক্ত আসরে টিসি স্পোর্টসের বিরুদ্ধে তিনি ৭টি গোল রক্ষা করার পাশাপাশি দলকে ৫–১ গোলের ব্যবধানে জয়লাভ করতে সাহায্য করেছিলেন।   আন্তর্জাতিক ফুটবল  ২০২০ সালের ১৩ই নভেম্বর তারিখে, ২৩ বছর ৩ মাস ৪ দিন বয়সে, উভয় পায়ে ফুটবল খেলায় পারদর্শী জিকো নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের মূল একাদশে তিনি অন্তর্ভুক্ত ছিলেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জিকো সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৯৯ মিনিট পর, তিনি বাংলাদেশের জার্সি গায়ে প্রথম গোলটি হজম করেন।   পরিসংখ্যান   ক্লাব    ক্লাব  মৌসুম  লিগ  কাপ  মহাদেশীয়  অন্যান্য  মোট বিভাগ  ম্যাচ  গোল  ম্যাচ  গোল  ম্যাচ  গোল  ম্যাচ  গোল  ম্যাচ  গোল  সাইফ স্পোর্টিং ক্লাব  ২০১৭–১৮  বাংলাদেশ প্রিমিয়ার লিগ  ৯  ০  –  –  –  ৯  ০ বসুন্ধরা কিংস  ২০১৮–১৯  ২২  ০  –  –  –  ২২  ০ ২০১৯–২০  ৬  ০  ৫  ০  ১  ০  –  ১২  ০ ২০২০–২১  ২১  ০  ৫  ০  ৩  ০  –  ২৯  ০ ২০২১–২২  ২১  ০  ০  ০  ৩  ০  –  ২৪  ০ মোট  ৭০  ০  ১০  ০  ৭  ০  –  ৮৭  ০ সর্বমোট  ৭৯  ০  ১০  ০  ৭  ০  –  ৯৬  ০   আন্তর্জাতিক    দল  সাল  ম্যাচ  গোল  বাংলাদেশ  ২০২০  ২  ০  ২০২১  ১২  ০  ২০২২  ৬  ০  সর্বমোট  ২০  ০    তথ্যসূত্র    বহিঃসংযোগ                 আনিসুর রহমান জিকো at বিডি লিগ ডট কম  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:সাইফ স্পোর্টিং ক্লাবের ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:ফরাশগঞ্জ স্পোর্টিং ক্লাবের ফুটবলার বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:কক্সবাজার জেলার ব্যক্তি বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:এশিয়ান গেমসে বাংলাদেশের ফুটবলার